Betty White is nie dood nie! | SARIE
FOTO: Instagram bettymwhite 16 September 2015
Betty White is nie dood nie!	deur SARIE.com-span
Talle Betty White-aanhangers is kwaad oor ’n satiriese artikel se opskrif wat dit laat klink of dié ikoniese aktrise gesterf het. Empire News het die artikel gepubliseer. Nie almal het die volledige artikel gelees nie en boodskappe van medelye het op sosiale media ingestroom.
RIP Betty White. Thanks for the laughs https://t.co/awKU5BB9tz
— Sarah Shahi (@onlysarahshahi) September 13, 2015
Volgens die International Business Times gaan dié artikel egter daaroor dat Betty nie ’n natuurlike blondine is nie, maar dat sy dit al vir jare self ligter kleur. Die artikel se titel, “Actress Betty White, 93, Dyes Peacefully In Her Los Angeles Home”, is ’n woordspeling met die Engelse dies en dyes.
Die 93-jarige The Golden Girls-aktrise het sowat ’n week gelede dié foto op haar Instagram-blad gedeel, wat wys dat sy springlewendig is en besig is om aan die TV-drama Bones werk. Great first day on the set of #Bones!
A photo posted by Betty White (@bettymwhite) on Sep 8, 2015 at 5:42pm PDT
Betty, wat gereeld oor haar ouderdom grappies maak, se stem word ook eersdaags gehoor in die nuwe seisoen van die animasiereeks SpongeBob SquarePants.
Just worked with the folks at @Nickelodeontv on an episode of #SpongeBob. Very talented and funny group!
A photo posted by Betty White (@bettymwhite) on Sep 9, 2015 at 3:55pm PDT
Bronne: International Business Times, Empire News Lees ook
Golden Girls word 30! PLUS 10 ander 1985-treffers
Só het Betty White haar 93ste verjaardag gevier